CELEX: 32016R2362
Language: lv
Date: 2016-12-20 00:00:00
Title: Komisijas Īstenošanas regula (ES) 2016/2362 (2016. gada 20. decembris), ar ko Īstenošanas regulu (ES) 2016/2073 labo attiecībā uz summu, kas pieejama Francijai to apropriāciju atlīdzināšanai, kas pārnestas no 2016. finanšu gada

22.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 350/18
            
         KOMISIJAS ĪSTENOŠANAS REGULA (ES) 2016/2362
   (2016. gada 20. decembris),
   ar ko Īstenošanas regulu (ES) 2016/2073 labo attiecībā uz summu, kas pieejama Francijai to apropriāciju atlīdzināšanai, kas pārnestas no 2016. finanšu gada
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 26. panta 6. punktu,
   apspriedusies ar Lauksaimniecības fondu komiteju,
   tā kā:
   
               (1)
            
            
               Komisijas Īstenošanas regulā (ES) 2016/2073 (2) ir paredzētas summas, kas pieejamas dalībvalstīm izdevumu atlīdzināšanai galīgajiem saņēmējiem 2017. finanšu gadā. Šīs summas atbilst saistībā ar finanšu disciplīnu dalībvalstu faktiski piemērotajai samazinājuma summai 2016. finanšu gadā, pamatojoties uz dalībvalstu izdevumu deklarācijām par laikposmu no 2015. gada 16. oktobra līdz 2016. gada 15. oktobrim.
            
         
               (2)
            
            
               Attiecībā uz Franciju IT sistēmā, ar kuru Komisija apstrādā dalībvalstu deklarācijas, ieviesās kļūda, nosakot bruto izdevumu summas, uz kurām attiecas finanšu disciplīna. Šī kļūda izraisīja kļūdainu finanšu disciplīnas summu un līdz ar to kļūdainu atlīdzinājuma summu, kas pieejama Francijā. Kļūda neietekmē summas, kas noteiktas citām dalībvalstīm.
            
         
               (3)
            
            
               Lai ievērotu atlīdzinājuma juridisko pamatu un lai aizsargātu Savienības finanšu intereses, atlīdzinājuma summa, kas pieejama Francijā, būtu jālabo.
            
         
               (4)
            
            
               Tādējādi kopējā finanšu disciplīnas summa, ko dalībvalstis piemēro 2016. finanšu gadā, kā minēts Īstenošanas regulas (ES) 2016/2073 5. apsvērumā, ir EUR 433 miljoni.
            
         
               (5)
            
            
               Tāpēc Īstenošanas regula (ES) 2016/2073 būtu attiecīgi jālabo.
            
         
               (6)
            
            
               Ar šo regulu izdarītās korekcijas ietekmē to, kā tiek piemērota Īstenošanas regula (ES) 2016/2073, ko piemēro no 2016. gada 1. decembra, tāpēc arī šī regula būtu jāpiemēro no 2016. gada 1. decembra,
            
         IR PIEŅĒMUSI ŠO REGULU.
   1. pants
   Īstenošanas regulas (ES) 2016/2073 pielikumā ierakstu attiecībā uz Franciju aizstāj ar šādu:
   
      
                  “Francija
               
               
                  88 824 479 ”
               
            
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 1. decembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 20. decembrī
      
         
            Komisijas
         
         
            un tās priekšsēdētāja vārdā –
         
         
            Lauksaimniecības un lauku attīstības ģenerāldirektorāta
         
         
            ģenerāldirektors
         
         Jerzy PLEWA
      
   
   
      (1)  OV L 347, 20.12.2013., 549. lpp.
   
   
      (2)  Komisijas 2016. gada 23. novembra Īstenošanas regula (ES) 2016/2073 par apropriāciju, kas pārnestas no 2016. finanšu gada, atlīdzināšanu saskaņā ar Eiropas Parlamenta un Padomes Regulas (ES) Nr. 1306/2013 26. panta 5. punktu (OV L 320, 26.11.2016., 25. lpp.).